รัฐดีเดย์ประกันสังคมขยายสมาชิก30เม.ย.
กรณ์ แจงนโยบายประชาวิวัฒน์คืบ เปิดแรงงานนอกระบบเข้าประกันสังคมสิ้น เม.ย. ขณะที่รถจักรยานยนต์รับจ้างแห่ลงทะเบียนกว่า 6.8 หมื่นคน
2 มี.ค. 2554

กรณ์ แจงนโยบายประชาวิวัฒน์คืบ เปิดแรงงานนอกระบบเข้าประกันสังคมสิ้น เม.ย. ขณะที่รถจักรยานยนต์รับจ้างแห่ลงทะเบียนกว่า 6.8 หมื่นคน
นายกรณ์ จาติกวณิช รมว.คลัง ในฐานะประธานคณะกรรมการขับเคลื่อน 9 มาตรการตามนโยบายประชาวิวัฒน์ เปิดเผยว่า ความคืบหน้าของโครงการขยายประกันสังคมให้ครอบคลุมคนไทยทุกคน จะเปิดรับสมัครและให้บริการได้ภายในวันที่ 30 เม.ย. 2554 ซึ่งสอดคล้องกับการประสานงานให้พระราชกฤษฎีกามีผลบังคับใช้ได้ในวันที่ 1 พ.ค. 2554
ทั้งนี้ ในส่วนของการลงทะเบียนรถจักรยานยนต์รับจ้าง ได้มีการเปิดรับลงทะเบียนผู้ประสงค์ขับขี่จักรยานยนต์รับจ้างและรับคำร้องของผู้ประสงค์ตั้งวินใหม่ และผู้ขับขี่รายเดิมยืนยันสิทธิ เมื่อวันที่ 1526 ก.พ. มีผู้ลงทะเบียนแล้วราว 68,889 คน
นอกจากนี้ การขยายจุดผ่อนผันสำหรับหาบเร่แผงลอยจำนวน 275 จุด ใน 39 เขต ได้รับการเห็นชอบโดยคณะกรรมการระดับกรุงเทพมหานคร (กทม.) และมีการเสนอจุดการค้าเสน่ห์ของเมืองจำนวน 49 จุด ใน 46 เขต ซึ่งอยู่ในขั้นตอนเตรียมแผนดำเนินการและของบประมาณ
ด้านการบริหารจัดการกองทุนน้ำมันนั้น ที่ประชุมคณะกรรมการนโยบายพลังงานแห่งชาติ (กพช.) ได้เห็นชอบให้ตรึงราคาขายปลีกก๊าซ LPG และ NGV ต่อไปอีก 4 เดือน จนถึงเดือน มิ.ย. 2554 โดยมอบหมายให้กระทรวงพลังงานและกระทรวงอุตสาห กรรมจัดทำมาตรการและแนวทางช่วยเหลือกลุ่มอุตสาหกรรมแก้วและเซรามิก และอุตสาหกรรมอื่นที่ได้รับผลกระทบ
นอกจากนี้ กพช.ยังได้เห็นชอบนโยบายการกำหนดโครงสร้างค่าไฟฟ้าใหม่ของประเทศไทยปี 25542558 และมอบหมายให้สำนักงานคณะกรรมการกำกับกิจการพลังงาน (สกพ.) รับไปดำเนินการในส่วนที่เกี่ยวข้องต่อไป
การลดต้นทุนอาหารสัตว์ ได้มีโครงการที่จะประสานงานให้เครือข่ายผู้ผลิตอาหารสัตว์พบกับสหกรณ์ผู้เลี้ยงหมูและไก่ไข่ เพื่อให้สหกรณ์สามารถจัดซื้อวัตถุดิบและผสมอาหารสัตว์ได้เอง ซึ่งคาดว่าจะสามารถลดต้นทุนลงได้